**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_» \_\_\_\_\_\_\_\_\_\_\_ 2024 թվականի N \_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՀՈՒՆԻՍԻ 20-Ի N 956-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը **որոշում է.**

1․ Հայաuտանի Հանրապետության կառավարության 2024 թվականի հունիսի 20-ի «Հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման կարգը, գույքի տնօրինման եղանակների ընտրության մեթոդաբանությունը, առանձին տեսակի գույքի տնօրինման առանձնահատկությունները, տնօրինման եղանակի վերաբերյալ «Պետական արարողակարգի մասին» օրենքով սահմանված եզրակացության տրամադրման կարգը, շուտ փչացող և պահպանման էական ծախսեր պահանջող գույքերի ցանկը, շուտ փչացող գույքի ոչնչացման դեպքերը, կարգը և տնօրինման եղանակները սահմանելու մասին» N 956-N որոշման (այսուհետ՝ Որոշում) Հավելված 1-ում.

1) Ուժը կորցրած ճանաչել 3-րդ կետի 5-րդ ենթակետը.

2) 6-րդ կետը շարադրել նոր խմբագրությամբ.

«6) Հայաստանի Հանրապետության օրենսդրությամբ սահմանված կարգով գույքը օտարելու կամ նվիրաբերելու մասին.».

3) 5-րդ կետում «մեկ» բառը փոխարինել «երկու» բառով.

4) 6-րդ կետից հանել «սույն որոշման N 4 հավելվածով սահմանված շուտ փչացող գույքերը,» բառերը.

5) 8-րդ կետում.

ա) «անհապաղ, բայց ոչ ուշ, քան գույքը կոմիտեին հանձնվելուն հաջորդող օրը,» բառերը փոխարինել « գույքը կոմիտեին հանձնվելուց հետո երկու աշխատանքային օրվա ընթացքում» բառերով,

բ) Ուժը կորցրած ճանաչել 1-ին ենթակետը.

6) 14-րդ կետում «անհապաղ, բայց ոչ ուշ, քան այդ գույքն իրեն հանձնվելու օրվան հաջորդող աշխատանքային օրը» բառերը փոխարինել «երկու աշխատանքային օրվա ընթացքում» բառերով.

7) 15-րդ կետում «օրվան հաջորդող յոթերորդ աշխատանքային օրը՝» բառերը փոխարինել «հետո՝ երկշաբաթյա ժամկետում» բառերով.

8) 16-րդ կետում «դիմումն ստացվելու օրվան հաջորդող» բառերից հետո լրացնել «երկրորդ աշխատանքային» բառերը.

9) 22-րդ կետը շարադրել նոր խմբագրությամբ.

«22. Հանրային պաշտոն զբաղեցնող անձանց և հանրային ծառայողների պետական սեփականություն հանդիսացող նվերները հանձնելու հետ միաժամանակ նվերն ստացած պետական մարմինը կոմիտեին ներկայացնում է  նվերի տնօրինման եղանակի վերաբերյալ առաջարկություն:  «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված գույքը Կոռուպցիայի կանխարգելման հանձնաժողովի կողմից սահմանված կարգով կոմիտեին հանձնվելու դեպքում կոմիտեն սույն հավելվածի 14-րդ կետով նախատեսված գրության հետ միասին առաջարկությունը ներկայացնում է ծառայությանը:»

10) Լրացնել հետևյալ բովանդակությամբ 25-րդ, 26-րդ, 27-րդ և 28-րդ կետեր.

«25. Սույն հավելվածով նախատեսված կարգավորումները չեն տարածվում Հանրային պաշտոն զբաղեցնող անձանց և հանրային ծառայողների կողմից օրենքի 29-րդ հոդվածի 6-րդ մասի հիման վրա պետության սեփականություն դարձած և Կոռուպցիայի կանխարգելման հանձնաժողովի կողմից սահմանված կարգով պետությանը հանձնված սննդամթերք հանդիսացող նվերների տնօրինման և դրանից բխող գործողությունների իրականացման հետ կապված հարաբերությունների վրա:

26. Հանրային պաշտոն զբաղեցնող անձանց և հանրային ծառայողների՝ Կոռուպցիայի կանխարգելման հանձնաժողովի կողմից սահմանված կարգով հանձնված՝ պետական սեփականություն դարձած սույն հավելվածի 25-րդ կետով նախատեսված նվերը պետական սեփականություն համարվելու և Կոռուպցիայի կանխարգելման հանձնաժողովի կողմից սահմանված կարգով կոմիտեին հանձնվելու օրվանից հետո անհապաղ, բայց ոչ ուշ, քան մեկ աշխատանքային օրվա ընթացքում կոմիտեն այն ի պահ է հանձնում նվերն ստացած պետական մարմնին՝ մինչև սույն հավելվածի 27-րդ կետով սահմանված որոշման կայացումը:

27. Կոմիտեն «Հանրային ծառայության մասին» օրենքի 29-րդ հոդվածի 6-րդ մասի հիման վրա պետության սեփականություն դարձած և Կոռուպցիայի կանխարգելման հանձնաժողովի կողմից սահմանված կարգով պետությանը հանձնված՝ սույն հավելվածի 25-րդ կետով նախատեսված նվերների տնօրինման նպատակով 5 օրյա ժամկետում կայացնում է սույն հավելվածի 3-րդ կետի 1-ին, 3-6-րդ ենթակետերով նախատեսված որոշումներից մեկը:

28. «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված սույն հավելվածի 25-րդ կետով նախատեսված նվերը Կոռուպցիայի կանխարգելման հանձնաժողովի կողմից սահմանված կարգով կոմիտեին հանձնվելու դեպքում, կոմիտեն այդ գույքն իրեն հանձնվելուց մեկ օր հետո՝ գրություն է ներկայացնում ծառայություն երկօրյա ժամկետում գույքի տնօրինման վերաբերյալ եզրակացություն ստանալու նպատակով:»:

2. Ուժը կորցրած ճանաչել Որոշման հավելված 4-ի 1-ին կետի 1-ին ենթակետը:

3. Որոշման «Ձև 1»-ից հանել «հետևյալ պատճառաբանությամբ» տողը:

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: